कानून के शासन का, और कानून के प्रति सम्मान प्रकट करने का यही मतलब होता है। लेकिन हमारे यहां क्या होता है? पिछले दिनों कम-से-कम दो ऐसी घटनाएं घटी हैं जो यह सोचने पर विवश करती हैं कि हम कानून के सम्मान का अर्थ भी समझते हैं अथवा नहीं। पहली घटना का रिश्ता केंद्रीय मंत्नी जयंत सिन्हा से है। सिन्हा के चुनाव-क्षेत्न में कुछ लोगों पर आरोप था कि उन्होंने गौ-मांस ले जाने के संदेह में अलीमुद्दीन अंसारी नामक व्यक्ति को पीट-पीट कर मार डाला था। अदालत ने इस आरोप को सही पाया और हत्या के अपराधी पाए गए 11 व्यक्तियों को आजीवन कारावास की सजा दी। उच्चतम न्यायालय ने इनमें से आठ की अपील पर सुनवाई करते हुए उन्हें जमानत पर छोड़ने का आदेश दिया। इसका मतलब यह होता है कि अदालत उनके मामले में सुनवाई करेगी। जयंत सिन्हा ने मालाएं पहनाकर इन आठों का अभिनंदन करना क्यों जरूरी समझा, यह वही जानें, पर इससे जो संदेश गया वह किसी भी दृष्टि से कानून के सम्मान का नहीं था।